**Styremøtereferat onsdag 18.april 2011 kl 19.00**

Fra styret var Liv, Anne Kathrine og Folke. Forfall fra Ketil.  
Merete var med for å overlevere kassererjobben.

**Agenda styremøte:**

1.       Styret konstitueres.   
**Liv Hangeland overtar som kasserer. Merete vil fortsette å føre regnskapet + kjøre lønninger , purringer og eventuelle inkassosaker i dialog med kasserer. Folke ønsker avløsning som leder, Anne Kathrine overtar. Ketil blir sekretær.**

2.       Status Grødum boligfelt v/Folke  
**De har begynt å grave, og har bestemt hvor kummen skal ligge...**

3.       Årsmøte gjennomgang.  
**Anne Kathrine leste opp referatet, og måtte ha hjelp på noen punkter, da den udisiplinerte formen gjorde det vanskelig å holde orden på hva som faktisk ble resultatene. Dette må løses til neste år med en rutinert og ryddig møteleder utefra. Konsekvensene av vedtatte budsjetter gjør det vanskelig å planlegge videre utbedring, da en handling avhenger av en annen, og punktene som ble nedstemt må ses i samspill med de vedtatte. Folke må se hvor langt han kan komme, og blir det nødvendig må det innkalles til ekstraordinært årsmøte med nye prisoverslag / budsjett, der beløpene er mer presise, og innhentet fra div. tjenesteytere.**

4.       Vannverket.  
**Folke ønsker større utløp fra tanken, for å forbedre trykket. Dette kan gjøres i forbindelse med rengjøring og maling av tankene. Hvem kan utføre jobben? Merete forespør en av hennes kunder.  
Kenneth Winsjansen vil gi pris på rense/ kitosan anlegget.**

5.       Utvidelse av anlegget.  
**Det må lages en tegning på bygg, og et prisanbud. Grunneier må varsles. Kalk som leveres på paller trenger lagring. Folke vil undersøke med Tomas og Roald om de evt kan ha noe plass.**

6.       Eventuelt.  
**Folke minner om sak vedr møte med grunneiere i forhold til hvilke plikter og erstatning som skal gjelde.   
Saken bør forberedes grundig av styreleder og daglig leder. Det bør ikke bli anledning til diskusjoner. Da ender vi som på årsmøtet.  
Anne Kathrine ønsker at det skal lages en ”Velkommen til Drangsholt Vannverk” folder. Her er mange nye beboere, og flere blir det.**

Ref: Anne Kathrine Solbakken, Drangsholt 30.4.2011